Wing Chun

El Wing Chun (詠春, pinyin: yǒng chūn, “cantar de primavera”), romanizáu tamién como Ving Tsun o "Wing Tsun" como formes más esitoses d'ente les munches que se-y tienen dao (y escritu delles veces colos caráuteres 永春, "primavera eterna") ye un arte marcial chinu y una forma de defensa personal qu'emplega tanto los golpes como los agarres y ta especializáu nel combate cuerpu a cuerpu.

Los caráuteres alternativos 永春 "primavera eterna" tán venceyaos tamién a otres artes marciales del sur de China, como’l Jee Shim Weng Chun Kung-fu (Yong Chun) y la Grulla Blanca Weng Chun (Yong Chun). 

 Historia 

Les menciones más tempranes del Wing Chun daten del periodu de Leung Jan (1826—1901).

La lleenda más conocida, popularizada por Yip Man, refierse a una moza llamada Yim Wing-chun, pela dómina que siguió a la destrucción pol gobiernu Qing del templu Shaolin del Sur y templos asociaos. Dempués de refugar la ufierta de casoriu del señor de la guerra llocal, esti díxo-y que solo zallaba si ella yera quien a vencelu nun combate d'artes marciales. Wing Chun pidió-y a una monxa budista llamada Ng Mui, una de les sobrevivientes de Shaolin, que-y deprendiera boxéu. El so estilu, inda ensin nome, llogró que Yim Wing-chun venciera al señor de la guerra. Más tarde casóse con Leung Bak-chou y deprendió-y l'estilu, al qu'él punxo’l nome d'ella.

Como’l sistema se desendolcó demientres la resistencia Shaolin y Ming a la Dinastía Qing, foron munches les llendes sobre’l creador del Wing Chun sopelexaes al envís de tracamundiar al enemigu, incluyendo la hestoria de Yim. Quiciabes esto esplique por qué naide foi quien a determinar con tientu’l creador o creadores del Wing Chun.

 Principios 

Los ocho principios del Wing Chun creen un sistema de defensa agresiva que consiste n’adautase darréu a los movimientos, la fuercia y la forma de lluchar d'un atacante. Estos principios son cenciellos enforma. Sicasí riquen d'años de práutica con un enseñante espertu tanto de les formes del Wing Chun, como del Luk Sao, del Chi Sao y sobre too del Go Sao, en visu a facer que’l cuerpu asimile reflexos condicionaos y seya a aplicar l'arte en situaciones reales.

Según Keith R. Kernspecht son los siguientes:

 Principios de combate 

Si’l camín ta llibre avanza
Avanzar cubiertos haza l'oxetivu ye’l principiu básicu. Si l'adversariu nun ta bien cubiertu pola so propia guardia, será golpiáu de secute nos muérganos vitales.

Si’l camín ta zarráu “apégate” al adversariu
Si l'atacante tenta de reaicionar, nun hai que dexar pasar la oportunidá de francer y organizar un contrataque. Hai que s’apegar a él como un guante y, ensin dexa-y tiempu pa zallar y organizase, siguir atacándolu.

Si l'adversariu avanza, cedi
Normalmente un atacante ye físicamente más fuerte que la so víctima, y por ello nel Wing Chun s’entrena pa sacar lo meyor de nueso sobre fuercies que nos son superiores. El Chi sao apriende simplemente a "esvaciase" cuando un ataque ye demasiao fuerte, y a reaicionar cambiando’l propiu ángulu y la propia posición a respeutive l'adversariu.

Si l'adversariu marcha síguilu
Inclusive si un ataque de nueso ye refugáu, hai tiempu hasta’l que-y sigue. El Chi sao entrena los reflexos pa sentir nel actu cualesquier "buecu" na defensa del adversariu y p'aprovechalu darréu, ensin atetuyar.

 Principios de fuercia 

Llibérate de la to fuercia
Hai que tar relaxaos, ensin tensión, pa movese con fluyidez y reaicionar a les aiciones del atacante. Suponiendo que nun podemos ganar l'amarraza colos músculos, la nuesa propia fuercia nun tien que convertise nun frenu, sinón que tenemos que dexar la musculatura relaxada, pa podese mover de la manera más continua y rápida posible.

Llibérate de la fuercia del adversariu
Esto ta bien esplicao nel tercer principiu de combate. Cuando un atacante tenta d'usar la fuercia pa imponese, nun hai qu'opone-y una fuercia asemeyada, sinón qu'hai que dir al vaciu de fuercia del ataque y usala darréu escontra d'él (como reza’l principiu siguiente).

Usa la fuercia del adversariu
Pola práutica se sabe que, per aciu d'absorber la fuercia del adversariu, el nuesu contrataque tien munchu más puxu, porque pierde la so enerxía nes nueses estremidaes que son como muelles que tán comprimíos y que, poro, son a devolver esa enerxía xusto cuando son lliberaos.

Suma la to fuercia a la fuercia del adversariu
Amás de la enerxía atropada pol contautu col atacante, nos nuesos golpes tovía descargamos tola fuercia que reservábamos.

Arriendes de los ocho principios esisten otros tamién fundamentales: 

 El principiu de la llinia central (“Zhengwuxian yuanli” o “Zhongxian lilun”).

 El principiu de la simultaneidá d'ataque y defensa (Shou gong tongqi, atacar y defender a un tiempu). 
 El principiu de la pina. 
 El principiu de la "rabasera continua". 
 El principiu del muelle. 
 El principiu de les cuatro puertes (Simen yuanli). 
 El principiu del coldu fixu ( Mai zheng lilun, teoría del coldu escondíu, y Shou zheng lilun, teoría del coldu recoyíu).

Dalgunos d'estos principios encaxen mutuamente. Dependiendo de la escuela d'orixe, dellos principios pueden caltenese y otros non, o pue que dalgunos tean conceutualmente comprendíos n’otros. Quiciabes los más conocíos, aceutaos y usaos son los tres primeros (Llinia central, Simultaneidá d'ataque y defensa, Pina).

Mirándolu de cerca, lo carauterístico del estilu son los principios. Estes "pautes" tienen na práutica del Wing Chun el mesmu valir que la correición de les téuniques. Nel Wing Chun nun pue haber téuniques ensin principios.

 Les formes del Wing Chun 

Polo xeneral les formes del Wing Chun son 6, polo menos na corriente de Yip Man (qu'en realidá tamién inclúi otres, como la forma de piernes). 

Les primeres tres apriéndense a mano vacía, la cuarta sobre’l moñecu de madera, la quinta cola piértiga, y la sesta colos llamaos “cuchiellos de caparina”.

Acordies cola escuela Leung Ting Wing Tsun son les siguientes, colos nomes emplegaos pola escuela y les sos derivaciones:

 Siu Nim Tau ("Pequeña Idea")
 Cham Kiu ("Brazos en Ponte")
 Biu Tze ("Deos que traviesen")
 Muk Yan Chong (Moñecu de madera)
 Luk Dim Boon Kwun (palu de 6 puntos y mediu)
 Bart Cham Dao (cuchiellos de caparina)

Como yá se dixo Yip Man enseñaba tamién la forma de piernes:

 Sap Lok Gerk Fat (combinación de 16 pataes)

Pue sentise de cutiu que s’enseñen otres formes como les que faen usu del Qigong; por casu:

 Cheun Quen (Puñu de flecha)
 Sar Pao Quen (Sacu de paré)
 Qigong tao quen (Qigong)

 Términos del Wing Chun 

Trescripciónde la pronunciación cantonesaCaráuteres simplificaosCaráuteres tradicionalesCantonés(Trescripción en Yale)Mandarín(Trescripción en Pinyin)Significáubong sao膀手  (son iguales) bong² sau²  bǎngshǒumanes d'alacham/jam sao沈手  沉手  cham⁴ sau²  chénshǒumano que caye, mano que pesa, mano fonda, mano que se fundechi sao黐手  (son iguales) chi¹ sau²  chǐshǒumanes pegañoses, manes apegaesfook sao伏手  (son iguales) fuk⁶ sau²  fúshǒumano de control/que controla, mano en pontegaun sao耕手  (son iguales) gang¹ sau²  gēngshǒumano qu'esvía cortandogerk脚  腳  geuk³  jiǎoPiernajut sao窒手  (son iguales) jat⁶ sau²  zhìshǒumano que resga huen sao圆手  圓手  yun⁴ sau²  yuánshǒumano que fai un movimientu circularkuen拳  (son iguales) kyun⁴  quánpuñulap sao拉手  (son iguales) laap⁶ sau²  lāshǒumano que tira agarrandoman sao问手  問手  man⁶ sau²  wènshǒumano que pescudapak sao拍手  (son iguales) paak³ sau²  pāishǒumano qu'esvía cutiendosao手  (son iguales) sau²  shǒumanosifu师父  師父  si¹ fu⁶  shǐfùmaestru y padre, conectao a la idea de que’l propiu maestru se convierte en padresi-hing   hermanu mayor (títulu honoríficu)tan sao滩手  攤手  taan¹ sau²  tānshǒumano qu'esvía abriéndose/mano qu'esvía amosandowu sao护手  護手  wu⁶ sau²  hùshǒumano que protexe/defende

 Referencies 

 J.Yimm Lee (1972) Wing Chun Kung Fu, chinese art of self-defense, technical editor Bruce Lee. Los Angeles: Ohara Publications, Incorporated.
 Moy Yat (1989) A Legend of Kung Fu Masters New York; Loyal Publications.
 Keith Ronald Kernspecht (1996) El Arte del Combate, ISBN 84-605-5910-6
 Chu, Robert; Ritchie, Rene; & Wu, Y. (1998). Complete Wing Chun: The Definitive Guide to Wing Chun's History and Traditions. Boston: Tuttle Publishing. ISBN 0-8048-3141-6. 
 Ip Man Tong Development Council (2006) Ip man Ving Tsun Genealogy, China.
 Jim Fung, Karen Armstrong (1980) Wing Chun Kung Fu, ISBN 0-9594985-0-8
 Jim Fung, Karen Armstrong (1986) The Authentic Wing Chun Weapons, ISBN 0-9594985-1-6
 Wing Tjsun International España, Sifu José C.Casimiro 
 Wing Tjun Association Spain
 Ving Tsun Puro - Madrid - Prof. Marcelo Navarro 
 WingTsun Arxentina y Uruguay - Sifu Domenico Bello

 Asociación de Wing Chun Wong Shun-leung Spain


Categoría:Artes marciales de China